તો બીજી તરફ આ બાબતે સોમનાથ ટ્રસ્ટના જીએમ વિજયસિંહ ચાવડાએ જણાવેલ કે, છેલ્લા ઘણા દિવસોથી પ્રભાસપાટણ ગામની મુખ્ય ગટરોનું રીપેરીંગ કામ ચાલુ છે અને આ શોપીંગ સેન્ટરની બાજુમાંથી પસાર થતી ગટરમાં કચરો ભરાઇ ગયેલ હોવાથી ગંદા પાણી ભરાવવાની સ્થિતિ સર્જાઇ છે. નગરપાલીકા અને ટ્રસ્ટ બંન્ને સંસ્થાઓ દ્વારા આ સમસ્યાનો ઉકેલ લાવવા કામગીરી શરૂ કરાઇ છે. દેશના પ્રથમ જયોર્તીલીંગ સોમનાથ મંદીર ટ્રસ્ટના ટ્રસ્ટી પદે સ્વચ્છ ભારત સ્વસ્થ ભારતનું સુત્ર આપનાર પ્રઘાનમંત્રી નરેન્દ્ર મોદી, ભાજપાના અઘ્યક્ષ અમીત શાહ જેવા દિગ્ગજ નેતાઓ છે. તેઓના માર્ગદર્શન હેઠળ સમગ્ર દેશમાં સ્વચ્છતાનું મહાઅભિયાન ચાલી રહયુ છે ત્યારે તેમના જ સંચાલન વાળા યાત્રાઘામમાં મંદિર ટ્રસ્ટના જ શોપીગ સેન્ટરમાં ગંદકી અને નર્કાગાર જેવી સ્થિતી ચાર દિવસથી સર્જાય હોવા છતાં તેનો નિકાલ કે ઉકેલ આવ્યો ન હોવાથી અનેકવિઘ ચર્ચાઓ ચાલી રહી છે.